ב חזרה החברה לרכוש חברות תוכנה אחרות, והמשיכה להחזיק בעמדה של אחת מחברות התוכנה הגדולות בעולם.
ב-11 ביולי 2018 ברודקום הודיעה שתרכוש את החברה תמורת 18.9 מיליארד דולר במזומן. הרכישה הושלמה ב-5 בנובמבר 2018. לאחר הרכישה, ברודקום פיטרה חלק גדול מעובדי CA במטה החברה בעמק הסיליקון, בטקסס ובמנהטן.
פעילות בישראל.
לפני שפתחה סניף בישראל בשנת 1988, שווקו מוצרי החברה בישראל על ידי חברת "טכם".
פעילות החברה בישראל גדלה באופן משמעותי בשנת 1999, לאחר ש-CA רכשה את חברת "ממקו" (Memco Software), חברת תוכנה ישראלית שהוקמה בשנת 1990 על ידי שני יוצאי יחידת ממר"ם ישראל מזין ואלי משיח. החברה פיתה פתרונות לאבטחת מחשבים, ב-1996 ביצעה הנפקה ראשונה לציבור בנאסד"ק, וגייסה 50 מיליון דולר. במאי 1998 רכשה "ממקו", תמורת 27.5 מיליון דולר, את חברת "אבירנט", חברת הזנק הישראלית שפיתחה מוצר לאבטחת רשתות ארגוניות. באוגוסט 1998 הודיעה "ממקו" על מיזוג עם חברת התוכנה האמריקאית "פלטינום", בעסקה של החלפת מניות, שהוערכה ב-550 מיליון דולר. אך ביום שהעסקה נסגרה, במרץ 1999, הודיעה CA על רכישת "פלטינום", תמורת 3.5 מיליארד דולר במזומן. העסקה הושלמה סופית באוגוסט 1999.
במקביל לרכישת "ממקו" ו"פלטינום". רכשה CA בישראל גם את חברת "סקיוריטי 7" ביוני 1999 תמורת 19 מיליון דולר, ואת חברת "איריס אנטי וירוס", תמורת 4 מיליון דולר, ביולי 1999. שתי החברות עסקו בפיתוח פתרונות לאבטחת מידע והיו קשורות קודם עם CA בהסכם OEM.
בעקבות הרכישות הפכו "ממקו" ומרכז הפיתוח שלה בקריית עתידים לשלוחה הגדולה ביותר של החברה מחוץ לגבולות ארצות הברית באותה עת, עם 300 עובדים. והסניף הישראלי הפך למרכז הפיתוח העיקרי של CA בתחום אבטחת המידע. זמן קצר אחר כך השיקה מערכת אבטחת המידע, ה-eTrust, שפותחה על בסיס הטכנולוגיות של "ממקו", "איריס" ו"סקיוריטי-7".
בתחילת 2004 רכשה CA את חברת ההזנק הישראלית "ביזנס ליירס", כאשר רכשה את חברת האם האמריקאית שלה "נטגריטי". אך בסוף אותה שנה ביצעה החברה קיצוצים בפעילות החברה בישראל, בעקבות המשבר שפקד אותה.
בספטמבר 2005 חברת CA והמדען הראשי במשרד התעשייה והמסחר חתמו על הסכם לשיתוף פעולה, במסגרתו CA סייע לחברות ישראליות בפיתוח מוצרים בתחומים טכנולוגיים הקשורים בתשתיות מתוצרת החברה.
בסוף 2008 רכשה החברה שתי חברות בישראל, "יוריקיפיי" שנרכשה תמורת 30 מיליון דולר, ואת חברת IDFocus, תמורת סכום שלא פורסם. זמן קצר אחר כך הדיחה החברה את מנכ"ל החברה בישראל ושני בכירים נוספים, לאחר שעברו על נוהלי החברה ושילמו ליועצים חיצוניים לשם חידוש חוזה עם משרד הביטחון, בו התשלום בוצע מכספי הסיוע האמריקאי לישראל. אחד היועצים היה האלוף לשעבר אמנון רשף, המוגדר על פי נוהלי החברה כפקיד ממשלה לשעבר שהעסקתו אסורה.
בינואר 2010 רכשה CA את חברת "אובליקור" (Oblicore), חברת תוכנה ישראלית שהתמחתה בפתרונות ניהול שירותי מערכות תמיכה למשתמשים.
באוגוסט 2012 הקימו CA ואוניברסיטת תל אביב מרכז חדשנות משותף בקמפוס האוניברסיטה, במסגרת התוכנית לקשרים עם האוניברסיטאות של החברה, המשמש לפיתוח ולקידום מחקר בתחומי טכנולוגיות המידע.
במרץ 2013 רכשה CA את חברת ההזנק הישראלית "Nolio" תמורת כ-40 מיליון דולר.
במאי 2015 הודיעה CA כי כ-35 עובדי מחלקת המכירות של בישראל עברו לעבוד במחלקה חדשה שנפתחה ב-NessPRO, חטיבת הפצת התוכנה של חברת נס טכנולוגיות. כחלק ממהלך שנעשה לפני כן במדינות רבות בעולם, במסגרת הליך התייעלות וצמצומים ארוך טווח שעבר על CA, בו שינתה את מודל הפעילות שלה במדינות רבות מחוץ לארצות הברית. ביוני 2015 רכשה CA את חברת IDMLogic הישראלית, תמורת כ-20 מיליון דולר.
בספטמבר 2016 רכשה CA את חברת ההזנק BlazeMeter תמורת 100 מיליון דולר
לאחר רכישת החברה על ידי "ברודקום" בנובמבר 2018, צומצם מספר העובדים במרכז הפיתוח בישראל לכ-150 עובדים.
Unpeeled
Unpeeled הוא אלבום הופעה אקוסטי של להקת הרוק האמריקאית "Cage The Elephant". האלבום כולל רצועה המורכבת מ-21 שירים, ואורכו 79 דקות ו-15 שניות. זהו אלבום ההופעה השני של הלהקה (והשישי בסך כל הדיסקוגרפיה), והוא הוקלט על ידי חברת התקליטים RCA בהפקתו של בן בפטי. האלבום הוקלט בין ה-10 ל-30 באפריל 2017, ויצא לאור ב-28 ביולי 2017.
18 משירי האלבום הם עיבודים מחודשים בסגנון אקוסטי לשיריה הקודמים של הלהקה, בעוד 3 הם גרסאות כיסוי אקוסטיות לשירים של זמרים אחרים. ההקלטה בוצעה כחלק מסיבוב ההופעות, "Live and Unpeeled", ובעיקר בהופעה באולם "Ryman Auditorium", בו הביצועים גם צולמו ויצאו כווידאו קליפ. זה איננו אלבום הופעה מסורתי, שכן במהלך העריכה קול הקהל עבר מעין "ליטוש" כך שהוא נשמע רק לעיתים וניתן לחשוב, לפרקים מסוימים, כאילו מדובר בהקלטות אולפן. ארבעה שירים מתוך האלבום יצאו כסינגלים, כשגרסת הכיסוי לשיר "Whole Wide World" של אריק גולדן הופצה כסינגל השיווקי.
בלה פלקי
בלה פלקי (במקור פיכסל-Füchsl, בהונגרית: Feleki Béla; לובשבריני, 3 באוקטובר 1862 – בודפשט, 1 במרץ 1923) היה עורך דין יהודי-הונגרי, חבר הוועדה המחוקקת של בודפשט, סגן נשיא הקהילה היהודית של פשט. אחיו היו הוגו פלקי, אורולוג, ושאנדור פלקי, רופא, משורר ואחיינו היה גזה פלקי, סופר ועיתונאי.
ביוגרפיה.
בלה פיכסל נולד במשפחה יהודית כבנם של מיקשה פלקי (פיכסל), רופא ושל אנה ברון. אחרי סיום לימודיו בתיכון, למד משפטים באוניברסיטת בודפשט (שמה כיום אוניברסיטת אטווש לוראנד). בשנות ה-90 של המאה ה-19, הוא היה מעורב באופן פעיל בתנועה למדיניות דתות אחידה ובעבודת ההכנה להצעת "חוק הקבלה". בשנת 1890 הפך לחבר בוועדה המחוקקת של בודפשט. הוא הפנה את תשומת לבו בעיקר לנושאי מדיניות פיננסית וחברתית. בשנת 1919 נבחר למנהל מערכת החינוך בקהילה היהודית של פשט ולאחר מכן לסגן נשיא הקהילה. יוזמה ראויה לציון שלו הייתה בתחום הגנת הילדים, הקמת אגודת החסות הלאומית היהודית. שמו קשור להקמת הגימנסיה היהודית של בודפשט לבנים ולבנות בקהילה, שהיה בית הספר התיכון היהודי הראשון בהונגריה.
פלקי כתב מאמרים משפטיים עבור "עיתון עורכי הדין" (Ügyvédek Lapja) ו"בטאון הצדק" (Igazságügyi Közlöny), וכן עבור עיתונים וכתבי עת יהודיים. בלה פלקי הובא למנוחות בבית הקברות היהודי ברחוב שלגוטאריאני בבודפשט.
חיים אישיים.
אשתו הייתה אדל דויטש (1871–1925), בתו אליס פלקי (1894–?).
מלחמת הבקלה
על חבל דק
על חבל דק הוא סרט קולנוע ישראלי משנת 1980 בכתיבתה ובבימויה של מיכל בת-אדם, בהשתתפות גילה אלמגור, אלכס פלג והילדה ליאת פנסקי בתפקידים הראשיים.
העלילה היא על מערכת היחסים בין ילדה בת שמונה לאמה ההולכת ומאבדת את שפיותה. גילה אלמגור משחקת את האם הבלתי שפוייה ומבחינה זו דומה תפקידה בסרט זה לתפקידה בסרט הקיץ של אביה משנת 1988.
הסרט זכה ב-3 פרסי מרכז הסרט הישראלי 1980 ( סרט, בימוי - מיכל בת-אדם, משחק - גילה אלמגור)
וב־3 פרסי כינור דוד 1981 (סרט, בימוי - מיכל בת-אדם, משחק - גילה אלמגור).
תקציר עלילה.
במשפחת אלון ארבע נפשות - האם פולה (גילה אלמגור), האב נדב (אלכס פלג), הבת הגדולה מאיה (איה וירוב) ואחותה נילי (מיכל פנסקי).
נדב הוא צלם ובעל חנות צילום ונוהג לצלם את בני המשפחה בהזדמנויות שונות. האם פולה אינה מתפקדת מכל הבחינות, אינה מבשלת, מנקה, או מנהלת משק בית. התנהגותה היא ביזרית - לפעמים היא עליזה וחיונית ולעיתים שקועה בעצמה, לא יוצאת מהמיטה, ממלמלת לעצמה ובוכה, שוכחת אש על הגז, רבה עם אנשים, מתפרצת ועוד.
הבת הבכורה מאיה נשלחת לקיבוץ ומיכל נשארת בבית לטפל בפולה, התפקידים התהפכו. נדב חסר אונים ומבלה שעות רבות בחנות. רופא המשפחה ד"ר גרבר (אבנר חזקיהו) מצליח לשכנע אותו לאשפז את פולה במוסד פסיכיאטרי סגור.
נדב שולח בחופשת הקיץ את נילי לקיבוץ בו נמצאת מאיה ובהיעדרה הוא מביא את פולה למוסד שם מקבלים אותה הרופא (יצחק חביס) והאחות הראשית (מירי פביאן). הרופא מבקש מנדב לא ליצור אתה קשר במשך מספר שבועות.
מצבה הנפשי של פולה מידרדר, היא מתפרעת ונאלצים לקשור אותה למיטה ולטפל בה בנזעי חשמל. נדב לא מגלה זאת לבנות ומספר להן שפולה נחה אצל קרובים בירושלים.
כשנילי חוזרת הביתה מחופשת הקיץ מתברר לה שאמה שהתה כל העת בבית מחסה לחולי רוח. אף על פי שנילי מנסה לשמור על אמה ולטפל בה כולל טיפול בכינים שנדבקה במוסד, מצבה של פולה מידרדר. ד"ר גרבר מזריק לה בכוח זריקת טשטוש והיא נשלחת שוב למוסד.
Can't Take My Eyes Off You
"Can't Take My Eyes Off You" (בתרגום חופשי לעברית: לא יכול להוריד ממך את העיניים) הוא שיר משנת 1967 שנכתב על ידי בוב קרו ובוב גאודיו. הוא הוקלט כסינגל על ידי פרנקי ואלי. השיר היה בין הלהיטים הגדולים שלו, זכה בתקליט זהב והגיע למקום השני במצעד "Billboard" Hot 100 למשך שבוע. גאודיו היה חבר בלהקה של ואלי ארבע העונות. השיר היה ללהיט הסולו הגדול ביותר של ואלי עד שהגיע למקום הראשון בשנת 1975 עם השיר " My Eyes Adored You ".
"Can't Take My Eyes Off You" הוקלט בעיבודים רבים אחרים, רבים מהם דורגו במצעדים במדינות שונות. השיר שימש כמרכיב עיקרי של פסקולי סרטי קולנוע וסדרות טלוויזיה, ואף הוצג כחלק מהעלילה של כמה סרטים, למשל כאשר הדמויות הראשיות שרות גרסה משלהן לשיר. גרסתו של ואלי שימשה גם על ידי נאס"א כשיר ההשכמה במשימת מעבורת החלל STS-126, על מנת לחגוג את יום הנישואין של האסטרונאוט כריסטופר פרגוסון, שהיה אחד מחברי הצוות של המשימה.
גרסת פרנקי ואלי.
כתיבה ועיבוד.